Okresná prokuratúra Žilina 
Moyzesova 20, 011 56 Žilina 1	

Číslo: 1 Pv 604/14/5511	Žilina, 27.10.2015 
EEČ : 2-43-4101-2015

U Z N E S E N I E

Trestná vec:	obv. XXXXX 
Trestný čin:	Prečin Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 2 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

Rozhodol: 	prokurátor Okresnej prokuratúry Žilina

Podľa § 217 odsek 1 Trestného poriadku vyslovujem, že obvinený:
1. XXXXX, rodné číslo: XXXXX
	dátum narodenia: XXXXX
	miesto narodenia: XXXXX 
	trvalé bydlisko: XXXXX XXXXX
	väzba: nie 
ktorý je trestne stíhaný pre trestný čin:
- Prečin Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 2 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry Žilina zo dňa 7.10.2014 spisová značka 1 Pv 604/14/551-6 ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

ObvinenémuXXXXX bolo kladené za vinu, že dňa 10.07.2014 prechovával u seba celofánovú fóliu s obsahom neznámej sušenej rastliny, uzatváracie plastové vrecko s dvoma tabletkami s obsahom neznámej látky bielej farby, uzatváracie plastové vrecko s dvoma tabletkami s obsahom neznámej látky béžovej farby a drvičku na marihuanu, ktoré veci vydal o 10.12 hod. dňa 10.07.2014 vo vlaku XXXXX v úseku XXXXX, príslušníkom železničnej polície, pričom skúmaním KEÚ PZ Slovenská Ľupča bolo zistené, že neznáma sušená rastlina je konopa o hmotnosti 0,37 g s obsahom THC 8 %, čo zodpovedá najmenej jednej obvykle jednorázovej dávke drogy, neznáma látka bielej farby obsiahnutá v tabletkách bola identifikovaná ako 3,4 - metyléndioxymetamfetamín (MDMA, extáza) s obsahom účinnej látky 76,9 % hmotnostných v množstve predstavujúcom dve obvykle jednorázové dávky a neznáma látka šedej farby obsiahnutá v tabletkách bola identifikovaná ako 4-fluoroamfetamín v množstve predstavujúcom dve obvyklé dávky, pričom rastliny rodu cannabis, THC, MDMA a 4-fluoroamfetamín sú uvedené v zozname omamných a psychotropných látok Zák. č. 13/2004 Z. z., ktorým sa mení a dopĺňa Zák. č. 139/98 Z. z. o omamných látkach, psychotropných látkach a prípravkoch v znení Zák. č. 260/99 Z. z.    

Uznesením prokurátora Okresnej prokuratúry Žilina zo dňa 7.10.2014, spisová značka 1 Pv 604/14/551-6 bola určená skúšobná doba pre jednotlivých obvinených nasledovne: 
1. XXXXX, dátum narodenia: XXXXX  
	12 mesiacov
 
Odôvodnenie: 
Uznesením prokurátora Okresnej prokuratúry v Žiline sp. zn. 1 Pv 604/14/5511-6 zo dňa 07.10.2014 bolo podľa § 216 ods. 1 Tr. poriadku podmienečne zastavené trestné stíhanie obvineného XXXXX, nar. XXXXX stíhaného pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 2 Tr. zák. na tom skutkovom základe, ako je uvedené vo výrokovej časti predmetného uznesenia.

  	Podľa § 216 ods. 2 Tr. poriadku bola obvinenému XXXXX určená skúšobná doba v trvaní 12 (dvanásť) mesiacov. Uznesenie o podmienečnom zastavení trestného stíhania nadobudlo právoplatnosť dňa 16.10.2014 a skúšobná doba uplynula dňa 16.10.2015.    

     	Podľa § 217 ods. 1 Tr. poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

     	Z vyžiadaných správ o povesti od Okresného riaditeľstva PZ v Žiline, odboru kriminálnej polície, XXXXX, odpisu registra trestov a lustráciou na Okresnej prokuratúre v Žiline bolo zistené, že obvinený XXXXX sa v skúšobnej dobe podmienečného zastavenia trestného stíhania nedopustil  trestného činu a nebol postihnutý za priestupok.
 
 	Nakoľko obvinený XXXXX viedol v skúšobnej dobe podmienečného zastavenia trestného stíhania riadny život, boli splnené podmienky uvedené v ustanovení § 217 ods. 1 Tr. poriadku, a preto som rozhodol tak, ako je uvedené vo výrokovej časti tohto uznesenia. 
     
	Právoplatnosťou uznesenia o tom, že sa obvinený osvedčil, alebo uplynutím lehoty podľa odseku 2 nastávajú účinky zastavenia trestného stíhania podľa § 9 ods. 1 písm. e) Tr. poriadku.  
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)  

	JUDr. Marcel Gondžur 
	 prokurátor